CELEX: 62016TN0167
Language: mt
Date: 2016-04-19 00:00:00
Title: Kawża T-167/16: Rikors ippreżentat fid-19 ta’ April 2016 – Il-Polonja vs Il-Kummissjoni

4.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 243/34
            
         Rikors ippreżentat fid-19 ta’ April 2016 – Il-Polonja vs Il-Kummissjoni
   (Kawża T-167/16)
   (2016/C 243/37)
   Lingwa tal-kawża: il-Pollakk
   
      Partijiet
   
   
      Rikorrenti: Ir-Repubblika tal-Polonja (rappreżentant: B. Majczyna)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni ta’ Implimentazzjoni tal-Kummissjoni (UE) 2016/180, tad-9 ta’ Frar 2016, li temenda l-Anness tad-Deċiżjoni ta’ Implimentazzjoni 2014/709/UE dwar miżuri ta’ kontroll tas-saħħa tal-annimali marbutin mad-deni Afrikan tal-ħnieżer f’ċertu Stati Membri, fir-rigward tal-entrati għall-Estonja, għall-Litwanja u għall-Polonja (ĠU L 35, p. 12), sa fejn permezz tagħha l-gmina (komun) ta’ Czyże, il-parti li jifdal tal-gmina ta’ Zabłudów kif ukoll il-gmina ta’ Hajnówka flimkien mal-belt Hajnówka ġew inklużi fil-Parti II tal-Anness tad-Deċiżjoni ta’ Implimentazzjoni 2014/709/EU;
            
         
               —
            
            
               tikkundanna lill-Kummissjoni Ewropea għall-ispejjeż tal-proċedura.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               1.
            
            
               L-ewwel motiv ibbażat fuq ksur tal-prinċipju ta’ proporzjonalità, minħabba n-nuqqas ta’ osservanza tar-rekwiżit tan-natura neċessarja tal-miżuri kkontestati sabiex jintlaħaq l-għan segwit, nuqqas ta’ osservanza tar-rekwiżit tan-natura xierqa tal-miżuri kkontestati sabiex jintlaħaq l-għan segwit u nuqqas ta’ osservanza tar-rekwiżit ta’ proporzjonalità fis-sens strett tal-miżuri kkontestati.
            
         
               2.
            
            
               It-tieni motiv ibbażat fuq ksur ta’ rekwiżiti proċedurali sostanzjali, stabbiliti fir-Regolament (UE) Nru 182/2011 tal-Parlament Ewropew u tal-Kunsill, tas-16 ta’ Frar 2011, li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni (ĠU L 55, p. 13), u fir-regoli interni tal-Kumitat Permanenti dwar il-Pjanti, l-Annimali, l-Ikel u l-Għalf.
            
         
               3.
            
            
               It-tielet motiv ibbażat fuq ksur tal-obbligu ta’ motivazzjoni għad-deċiżjoni kkontestata.